# JU DNEVNI CENTAR ZA DJECU SA SMETNJAMA I TEŠKOĆAMA U RAZVOJU HERCEG NOVI

Jadranska 35, Sutorina - Igalo

PIB 02818426 ŽIRO RAČUN 510-46945-49 Broj: 479.

Herceg Novi, 22 .08. 2024.godine

Na osnovu člana 11 Zakona o slobodnom pristupu informacijama ("Sl.list CG" br. 044/2012 i

030/2017) i čl. 27 Statuta JU Dnevni centar za djecu sa smetnjama i teškoćama u razvoju Herceg Novi, Direktor donosi,

VODIČ ZA SLOBODAN PRISTUP INFORMACIJAMA

U POSJEDU JAVNE USTANOVE DNEVNI CENTAR ZA DJECU SA SMETNJAMA I

TEŠKOĆAMA U RAZVOJU HERCEG NOVI

**I - OSNOVNI PODACI**

Naziv: JU Dnevni centar za djecu sa smetnjama i teškoćama u razvoju Herceg Novi

Sjedište i adresa: Sutorina — Igalo, Jadranska 35

Tel. 031 331 241 i 031 331 243

Web: www.dnevnicentarhn.org

Mail: dnevnicentarigalo@t-com.me

# **Il - VRSTE INFORMACIJA U POSJEDU JU DNEVNI CENTAR ZA DJECU SA SMETNJAMA I**

# **TEŠKOĆAMA U RAZVOJU HERCEG NOVI**

## **1. Evidencije i registri**

* Djelovodnik
* Dosijei korisnika
* Personalni dosijei zaposlenih
* Knjiga primljene pošte

## **2. Planovi, programi i izvještaji**

* Plan rada
* Izvještaj o radu
* Program pružanja usluga
* Plan integriteta

**3.Normativna akta**

* Zakoni
* Podzakonska akta
* Odluka o osnivanju
* Statut
* Pravilnik o unutrašnjoj organizaciji i sistematizaciji radnih mjesta
* Poslovnik o radu Upravnog odbora

## **III - PROCEDURA OSTVARIVANJA PRISTUPA INFORMACIJAMA**

Pravo na pristup informacijama ima svako domaće i strano fizičko ili pravno lice, bez obaveze da navodi razloge i objašnjava interes traženja informacija.

**1.Pokretanje postupka**

Postupak za pristup informaciji pokreće se podnošenjem pisanog zahtjeva.

Pisani zahtjev za pristup informaciji podnosi se neposredno, putem pošte, na adresu JU Dnevni centar za djecu sa smetnjama i teškoćama u razvoju, Jadranska 35, Sutorina 85347 Igalo, i elektronskim putem na e-mail: dnevnicentarigalo@t-com.me.

Zahtjev za pristup informaciji treba da sadrži:

* Naziv informacije ili podatka na osnovu koje se ista može identifikovati,
* Način na koji se želi ostvariti pristup informaciji,
* Podatke o podnosiocu zahtjeva (ime i prezime, adresa fizičkog lica, odnosno naziv i sjedište pravnog lica), odnosno njegovog zakonskog zastupnika, predstavnika ili punomoćnika.

Na zahtjev za pristup informacijama ne plaća se taksa.

**2.Način ostvarivanja prava na pristup informacijama**

Pristup informaciji se može ostvariti:

* Neposrednim uvidom u original ili kopiju informacije u prostorijama ustanove,
* Dostavljanjem kopije informacija podnosiocu zahtjeva od strane ustanove neposredno, putem pošte ili elektronskim putem.

## **IV - OGRANIČENJE PRISTUPA INFORMACIJAMA**

Pristup informacijama se ograničava ako bi se njihovim objavljivanjem značajno ugrozili privatnost i druga lična prava pojedinca, osim za potrebe sudskog i upravnog postupka i to: informacija o privatnom životu stranke i svjedoka u postupku, podaci sadržani u personalnim dosijeima zaposlenih i podaci sadržani u dosijeima korisnika.

### **V - RJEŠAVANJE PO ZAHTJEVU**

Po zahtjevu za pristup informacijama rješava se u roku od 15 dana od dana podnošenja zahtjeva.

Ako se pristup informaciji traži radi zaštite života ili slobode lica, rješava se u roku od 48 časova od časa podnošenja zahtjeva.

Po zahtjevu za pristup informaciji kada je ona javno objavljena, donosi se pisano obavještenje u roku od 5 dana.

Rok za rješavanje po zahtjevu se produžava za 8 dana ako:  se traži pristup obimnoj informaciji,  se traži pristup informaciji koja sadrži podatak koji je označen stepenom tajnosti,  pronalaženje informacije zahtijeva pretraživanje većeg broja informacija.

Ako je zahtjev za pristup dokumentu nepotpun i nerazumljiv, pa se zbog toga po njemu ne može postupiti, od podnosioca će zahtijevati da u roku od osam dana od dana dostavljanja poziva otkloni nedostatke u zahtjevu sa uputstvom kako nedostatke da otkloni.

Ako podnosilac zahtjeva ne otkloni nedostatke u ostavljenom roku, zahtjev će se zaključkom odbaciti. Na ovu posledicuupozotiće se podnosilac zahtjeva u pozivu za otklanjanje nedostataka, pa u tom slučaju rok za rešavanje počinje teći od dana prijema ispravljenog zahtjeva.

Pristup informaciji se ostvaruje u roku od 3 dana od dana dostavljanja rješenja kojim je pristup dozvoljen nakon uplate troškova postupka.

## **VI - TROŠKOVI POSTUPKA**

Troškovi postupka utvrđeni su Uredbom o naknadi troškova u postupku za pristup informacijama (Sl.list. CG br.066/16)

Troškovi postupka padaju na teret lica koje traži informaciju.

Troškovi postupka odnose se samo na stvarne troškove radi kopiranja, skeniranja i dostavljanja tražene informacije.

Invalidna lica i lica u stanju socijalne potrebe ne plaćaju troškove postupka.

Troškovi postupka se uplaćuju na žiro račun JU Dnevni centar za djecu sa smetnjama i teškoćama u razvoju Herceg Novi, br. 510-46945-49 kod CKB Banke.

## **VII - PRAVNA ZAŠTITA**

O zahtjevu za pristup dokumentu odlučuje se rješenjem.

Protiv rješenja JU Dnevni centar ža djecu sa smetnjama i teškoćama u razvoju Herceg Novi, žalba se može izjaviti nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama, preko JU Dnevni centar za djecu sa smetnjama i teškoćama u razvoju Herceg Novi.

Žalba na rješenje kojim se dozvoljava pristup informaciji ne odlaže izvršenje rješenja. Žalba protiv akta o zahtjevu za pristup informaciji može se izjaviti zbog povrede pravila postupka, nepravilno i nepotpuno utvrđenog činjeničnog stanja, pogrešne primjene materijalnog prava.

## **VIII - OVLAŠĆENA I ODGOVORNA LICA**

V.D direktora Petar Kovačević, tel. 031 331 243

### IX OBJAVLJIVANJE VODIČA

Ovaj vodič će se objaviti na oglasnoj tabli JU Dnevni centar za djecu sa smetnjama i teškoćama u razvoju Herceg Novi i na web stranici ustanove.

